b'\n_START_ARTICLE_\nVik\xc5\xa1ralesiniai\n_START_SECTION_\nI\xc5\xa1vaizda\n_START_PARAGRAPH_\nPriklauso ma\xc5\xbei ir vidutinio dyd\xc5\xbeio spalvingi pauk\xc5\xa1\xc4\x8diai. K\xc5\xabnas 13-35 cm, svoris - 6-180 g. Snapas prie pamato platus, \xc5\xa1iek tiek lenktas \xc5\xbeemyn, su danteliais, pritaikytas gaudyti ore skraidan\xc4\x8dius vabzd\xc5\xbeius. Patinai raudoni ir juodi, o patel\xc4\x97s geltonos ar oran\xc5\xbein\xc4\x97s su juoda ir pilka spalva. Be to, daugelio r\xc5\xab\xc5\xa1i\xc5\xb3 patel\xc4\x97ms apie snapo pagrind\xc4\x85 auga \xc5\xa1eriai. Sparanai ilgi, gale susiaur\xc4\x97jantys. Uodega vidutinio ilgio, u\xc5\xbeapvalinta.\n_START_SECTION_\nBiologija\n_START_PARAGRAPH_\nGyvena med\xc5\xbeiuose, da\xc5\xbeniausiai vir\xc5\xa1utiniame arde. Dauguma r\xc5\xab\xc5\xa1i\xc5\xb3 m\xc4\x97gsta mi\xc5\xa1k\xc5\xb3 giraites, kitos - atviras vietas.\n_START_SECTION_\nLizdas\n_START_PARAGRAPH_\nLizdus krauna auk\xc5\xa1tai med\xc5\xbeiuose. Deda 2-5 kiau\xc5\xa1inius.\n_START_SECTION_\nMityba\n_START_PARAGRAPH_\nMinta vabzd\xc5\xbeiais, plaukuotais vik\xc5\xa1rais, taip pat smulkiais stuburiniais, vaisiais, s\xc4\x97klomis ir kt.\n_START_SECTION_\nPaplitimas\n_START_PARAGRAPH_\nPaplit\xc4\x99 Afrikoje, pietry\xc4\x8di\xc5\xb3 ir piet\xc5\xb3 Azijoje, Ramiojo vandenyno salose, Australijoje._NEWLINE_\xc5\xa0eimoje 8 gentys, 85 r\xc5\xab\xc5\xa1ys.'